|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

25.07.2025 г.

**А1 стартира официалните продажби на новите сгъваеми смартфони Samsung Galaxy Z Fold7, Z Flip7 и Z Flip7 FE**

* *Вземете новото поколение сгъваеми смартфони Samsung Galaxy Z Fold7, Z Flip7 и Z Flip7 FE при изгодни условия от А1.*
* *Устройствата се предлагат с 0% лихва на лизинг за 24 или 36 месеца с план Unlimited.*
* *Офертата е валидна до 31 август.*

A1 стартира продажбите на новото поколение сгъваеми смартфони [Samsung – Galaxy Z Fold7, Z Flip7 и Z Flip7 FE](https://www.a1.bg/samsung-2025). Устройствата съчетават мощна производителност, елегантен дизайн и водещи AI функции, които правят ежедневната употреба още по-удобна и интуитивна. До края на август клиентите на телекома могат да се възползват от възможността да закупят моделите при изгодни условия на лизинг с 0% лихва за 24 или 36 месеца и план Unlimited.

**Galaxy Z Fold7** разполага с голям 8-инчов Dynamic AMOLED 2X дисплей, който предоставя детайлна картина, ярки цветове и плавно възпроизвеждане на съдържание. Функцията Cover Screen Mirroring позволява използването на еднакъв интерфейс на външния и вътрешния екран. В сгънато състояние устройството е с дебелина под 9 мм и тегло от 216 грама – най-тънкият Fold досега, удобен за работа в движение или мултитаскинг. Смартфонът се задвижва от процесора Snapdragon 8 Elite, който осигурява върхова производителност. Освен това Galaxy Z Fold7 разполага и с усъвършенствана 200 MP камера с ProVisual Engine, която гарантира реалистични цветове и отлични резултати при слаба осветеност. Включеният макро режим с автоматичен фокус позволява заснемането на изключително фини детайли. AI функциите, включително Gemini Live, предлагат интелигентна помощ в реално време – от превод и резюме до препоръки, базирани на съдържанието на екрана. Защитата на данните е подсигурена чрез платформата Samsung Knox, а чувствителната информация може да бъде обработвана директно на телефона, без нужда от облачни услуги. Galaxy Z Fold7 256 GB се предлага в цветовете мастилено синьо, сребристо и наситено черно и е на цена от 97,74 лв. на месец за 36 месеца и 0% лихва с план Unlimited Ultra от телекома.

**Galaxy Z Flip7** е най-тънкият Flip модел от серията досега – едва 6,5 мм в разгънато състояние – и предлага още по-елегантен дизайн. Неговият голям 4.1-инчов външен Infinity FlexWindow дисплей достига яркост до 2600 нита и позволява бърз достъп до известия, камера и приложения – без необходимост от разгъване на устройството. Моделът е снабден с 50 MP основна камера с оптична стабилизация, 12 MP ултраширокоъгълен сензор и 10 MP селфи камера. Flip7 работи с чипсет Exynos 2500, който осигурява бърза и енергийноефективна работа. Батерията от 4300 mAh е проектирана за цял ден употреба, дори при интензивно натоварване. Защитата е подсигурена със стъкло Gorilla Glass Victus 2, рамка от брониран алуминий и панта, подсилена с двойна релса. Galaxy Z Flip7 256 GB се предлага в мастилено синьо, коралово червено и наситено черно. До 31 август моделът може да бъде закупен от телекома за 51,90 лв. за 36 месеца и 0% лихва с план Unlimited Ultra.

**Galaxy Z Flip7 FE** предлага познатия Flip дизайн в по-достъпна конфигурация, като поддържа ключовите функционалности и AI възможности, които правят ежедневната комуникация по-лесна и ефективна. Предлага се в черен и бял цвят с 36-месечен лизинг за 41,40 лв. на месец без оскъпяване и с план Unlimited Ultra.

Всички модели вече са налични в магазините на А1 и онлайн на [A1.bg](https://www.a1.bg/samsung-2025).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*